《留示逯云甫秀才 其一》
宋代·汪梦斗

万里舟车要觅诗，衰年忍负始来时。未成班氏两京赋，仅见韩来一片碑。

归信正须传雁帛，秋风不为忆莼丝。今朝再渡桑乾水，月朗风清谁系思。

作者简介：梦斗字玉南，号杏来，绩溪人。理宗景定二年（一二六一）魁江东漕试，授江东制置司干官。度宗咸淳间为史馆编校，以事弃官归。宋亡，不仕。[1] 有北游集。后从事讲学以终。汪梦斗诗，以影印文渊阁《四库全书·北游集》为底本，校以明隆庆三年汪廷佐刊《北游诗集》（简称明刊本）。新辑集外诗附于卷末。